606 JE VSBOAS: 
terede han sig i Wurzburg for Anatomi og Fysiologi, men 
maatte paa Grund af, at andre iforvejen havde occuperet 
disse Omraader, læse over Zoologi. Forholdene var den Gang 
i Wurzburg øjensynlig ret vanskelige og G. modtog derfor med 
Glæde i 1855 en Kaldelse som ekstraordinær Prof. i Zoologt 
til Jena; som det synes var det Joh. Muller, der havde foran- 
lediget dette". G. beklædte kun denne Stilling i 3 Aar, blev 
derefter, da Huschke i 1858 døde, Ordinarius i Anatomi og 
Zoologi. Det sidste Fag afgav han i 1862 til den 7—8 Aar 
yngre Håckel, der havde sluttet sig nær til Gegenbaur; i 12 
Aar levede disse to Mænd sammen i Jena, under en gensidig 
Paavirkning, der sikkert for begge har været af største Betyd- 
ning. I Jena var G. indtil 1873, da han modtog Kaldelsen 
som Prof. i Anatomi til Herdelberg, i hvilken Stillmg han 
forblev indtil han i 1901 paa Grund af Sygdom maatte trække 
sig tilbage. Han døde den 14. Juni 1903. 
Skulde jeg i største Korthed karakterisere Gegenbaurs 
videnskabelige Betydning, saa maatte det være med de Ord: 
han er Skaberen af den sammenlignende Anatomi 1 dennes 
moderne Form. Man har ganske vist længe før Gegenbaur 
talt om sammenlignende Anatomi. Men herved forstod man 
noget andet end nu. Det var væsentlig deskriptiv Dyreana- 
tomi, der gik under dette Navn, eventuelt oplivet af fysio- 
logiske Betragtninger eller af Henblik paa Embryoiogien; men 
om Sammenligning var der i Reglen enten kun meget lidt 
Tale eller den var af lidet dybtgaaende Natur; hvor Sammen- 
ligningen trængte sig mere frem, havde den ofte en ganske 
fantastisk Karakter. Med Gegenbaur rykker den planmæssige 
Sammenligning paa et solidt empirisk Grundlag frem i forreste 
Linie; de Slutninger, der drages af Sammenligningen, bliver 
1 Max FirBRINGER, Carl Gegenbaur (Sonderabdruck aus Heidelberger 
Professoren aus d. 19. Jahrh. Festschr. d. Univ. z. Zentenarfeier. 2. Bd. 
1903). Heidelberg, Carl Winter, 1903. Fra denne Bog har jeg ogsaa 
hentet forskellige andre Angivelser. 
9 
pe 
. 
